เงินบาทกลับมาอ่อนค่า กรอบพรุ่งนี้ 33.60-33.80
ค่าเงินบาทปิดตลาดเย็นนี้ (11 มิ.ย.) ที่ระดับ 33.72/74 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 33.60/64 บาท/ดอลลาร์
11 มิ.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (11 มิ.ย.) ที่ระดับ 33.72/74 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 33.60/64 บาท/ดอลลาร์
การอ่อนค่าของเงินบาทวันนี้ไม่ได้มาจากปัจจัยใดเป็นสำคัญ แต่เป็นผลมาจากที่ 2-3 วันก่อนนี้เงินบาทลงไปค่อนข้างแรงแล้ว จึงทำให้มีแรงซื้อดอลลาร์กลับเข้ามา และวันนี้ก็ยังคงมีการซื้อดอลลาร์อย่างต่อเนื่อง
“บาทอ่อนไม่ได้มาจากปัจจัยไหน แต่เป็นเพราะ 2-3 วันก่อนนี้ลงไปค่อนข้างแรง จึงมีแรงซื้อดอลลาร์ และวันนี้ก็ซื้อต่อเนื่อง ไล่กันมาทั้งภูมิภาค” นักบริหารเงินกล่าว
ขณะที่คาดว่า พรุ่งนี้เงินบาทจะเคลื่อนไหวอยู่ในกรอบ 33.60-33.80 บาท/ดอลลาร์ โดยต้องรอดูการรายงานยอดค้าปลีกเดือนพ.ค.ของสหรัฐฯ คืนนี้ หากออกมาดีจะทำให้มีแรงซื้อดอลลาร์ต่อเนื่อง
 
ที่มา: สำนักข่าวอินโฟเควสท์